Parys – Vrydag 3 Augustus is die deure van die Parys-museum vir die eerste keer in jare weer permanent oopgemaak vir die publiek. Meer as 20 besoekers het reeds die afgelope naweek al ’n draai by die museum gemaak.
Dit danksy die ongelooflike toewyding van Iris Andrew wat vir baie jare baklei het vir die droom om die dorp se museum oop te hou, en seker te maak hierdie erfenis word bewaar.
Die stories oor die dorp en sy mense sal jy hier kry. Stories van ’n dorp wat sy eie kousfabriek gehad het. Die Arwa-fabriek het in 1951 met produksie in Parys begin.